- Vi har fått flere meldinger om at personer som vi antok var i hjemmekarantene, lever som normalt bortsett fra at de ikke går på jobb. Tipsene går blant annet ut på at folk i karantene går på butikken og på treningssenter. Det må man ikke gjøre, sier legevaktsjef Dagrun Waag Linchausen til Bergens Tidende.

- Reglene må følges

Folkehelseinstituttet har iverksatt to tiltak for personer som enten er smittet eller kan utgjøre en smitterisiko.

Skru På Lyd Error Error Tar beina fatt: Merk deg ordet «Wuhan Shake». Det er den nye virale trenden på hvordan man kan hilse på andre mennesker uten å bli smittet av Corona. Video: Endre Vellene / Dagbladet Vis mer

Hjemmeisolering: De som er bekreftet smittet med coronaviruset, men som ikke trenger innleggelse på sykehus, og de som er syke og venter på prøveresultatet. Denne restriksjonen innebærer at pasienten skal holde seg hjemme.

Hjemmekarantene: Anbefalt for personer som har hatt nærkontakt med personer som har fått bekreftet smitte. Personer som er i hjemmekarantene kan gå ut av eget hjem, men bør unngå nær kontakt med andre. Det omfatter å:

ikke gå på jobb eller skole

unngå reiser og ikke ta offentlig transport

unngå andre steder der man lett kommer nær andre

- De reglene må vi følge. Jeg tror kanskje ikke vi har vært tydelige nok i kommunikasjonen, sier Waag Linchausen til Dagbladet.

RÅDENE IKKE TYDELIGE NOK: Legevaktsjef i Bergen Dagrun Waag Linchausen Foto: Marit Hommedal / NTB scanpix Vis mer

- For eksempel må man ikke besøke familiemedlemmer på sykehjem, selv om man har tid til det når man er i hjemmekarantene. Ta heller en telefon.

Hun forteller imidlertid at de legevakten har vært i kontakt med som er satt i hjemmekarantene, har forstått risikoen.

- Det kan hende man tenker at det ikke er så farlig, men det er viktig å være føre var. Det ser jo ut som dette er veldig smittsomt. Heldigvis er ingen alvorlig syke i Norge, men det smitter lett, poengterer hun.

Tre nivåer

Line Vold, administrerende direktør ved Folkehelseinstituttet, forteller til Dagbladet at vi har tre nivåer i Norge; som nevnt isolering og karantene, men også restriksjon på arbeid.

- Hjemmeisolering er for dem som er syke med coronavirus. For dem gjelder de strengeste kriteriene. Man skal for eksempel ikke gå ut hjemmefra for å kjøpe mat eller liknende.

Videre forklarer hun at de i hjemmekarantene er nærkontakter av noen som er smittet.

- Frivillig hjemmekarantene betyr at de skal oppholde seg hjemme og ikke gå på jobb, men de kan for eksempel gå en liten tur i skogen med hunden sin eller den type aktivitet hvor man ikke er i store folkesamlinger.

Det siste nivået er restriksjon på arbeid, og gjelder for eksempel helsepersonell som har vært i utbruddsområder.

- Grunnen til at vi ikke vil at de skal på jobb, er å forebygge at man får smitte inn i helseinstitusjoner hvor den sårbare gruppen er, sier Vold.

Skru På Lyd Error Error SMITTET: Line Vold (adm. dir. i Folkehelseinstituttet) forteller om corona-situasjonen i Norge. Foto: Endre Vellene. Vis mer

- Gode retningslinjer

- Hvordan stiller du deg til legevaktsjefens uttalelser om hjemmekarantene i Bergens Tidende?

- Vi har nå utarbeidet ganske gode retningslinjer om hvordan man skal forholde seg til dette. For dem som trenger mer veiledning for hva som er gjeldende råd, så ligger det gode råd på vår nettside, svarer Vold.

- Legevaktsjefen kommer med strengere føringer enn du nevner nå. Er det en uenighet her?

- Jeg tror ikke det. Vi har ganske godt definert hva vi mener med de ulike nivåene, sier hun.

Ifølge Vold har FHI ikke mottatt mange tips om folk som bryter karantene.

Skru På Lyd Error Error CORONAVIRUS: Viruset ble først oppdaget i Wuhan sør i Kina. Der har myndighetene innført febersjekker ved byens flyplass, togstasjoner og motorveier, og et stort nyttårsarrangement er også avlyst. Video: AP. Klipp: Ørjan Ryland / Dagbladet Vis mer

56 smittet

Onsdag formiddag opplyste Drammen kommune at ytterligere seks personer i kommunen er smittet. Personene var del av et reisefølge på 12 som kom hjem fra Italia lørdag. Fra før har to personer i følget fått på vist smitte.

Samme kveld kom de oppdaterte tallene fra FHI: 23 personer har fått påvist sykdommen det siste døgnet. Nå er altså 56 personer smittet i Norge.

Trondheim fikk sitt første tilfelle onsdag - en mann i 40-åra. Også han hadde vært på ferie i Nord-Italia. Smittevernoverlege i Haugesund Teis Qvale bekreftet at også én person der har testet positivt på coronaviruset.

Coronasmitte i Norge Den geografiske tilhørighetene til tilfellene er:

Tre personer fra Agder



Elleve personer fra Oslo



Tre personer fra Rogaland



To personer fra Troms og Finnmark



Én person fra Trøndelag



17 personer fra Vestland



Ni personer fra Viken

Alle de nye tilfellene kan fremdeles knyttes til utbrudd i utlandet, hvorav ett av tilfellene er tilknyttet Iran, ett er tilknyttet Hongkong og resten er tilknyttet utbruddet i Nord-Italia, skriver FHI

FHI utvidet tirsdag reiserådene i forbindelse med coronautbruddet, og fraråder nå nordmenn å reise til de italienske regionene Lombardia, Veneto, Emilia-Romagna og Piemonte, der svært mange har blitt smittet.